Rajapalayam: ஒரு ஆட்டோவில் 50 பேர்... கொரோனா பயத்தில் மக்கள்! - single auto carries more than 50 workers near rajapalayam | Samayam Tamil
single auto carries more than 50 workers near rajapalayam
ஒரு ஆட்டோவில் 50 பேர்... கொரோனா பயத்தில் மக்கள்!
Vignesh Babu | Samayam Tamil | Updated: 13 Jul 2020, 07:21:00 PM
ராஜபாளையத்தில் ஒரே ஆட்டோவில் 50 பேரை ஏற்றிச்சென்றது கொரோனா பயத்தை ஏற்படுத்தியுள்ளது.
ஆட்டோவில் 50க்கும் மேற்பட்டோர்
ராஜபாளையம் அருகே கிருஷ்ணாபுரம் பகுதியில் 100 நாள் வேலைத்திட்டத்திற்கு தனிமனித விலகலை பின்பற்றாமல் ஒரே வாகனத்தில் 50க்கும் மேற்பட்ட நபர்களை ஏற்றிச் சென்றது கொரோனா அச்சுறுத்தலை ஏற்படுத்தியுள்ளது.
விருதுநகர் மாவட்டம் ராஜபாளையம் பகுதி கொரோனாவால் மோசமாக பாதிக்கப்பட்டுள்ளது. ராஜபாளையம் அருகே உள்ள சேத்தூர் ஊரக காவல் நிலையம் அருகே கிருஷ்ணாபுரம் பகுதியில் இருந்து நாள்தோறும் மேற்கு தொடர்ச்சி மலை அடிவாரப் பகுதிகளுக்கு 100 நாள் வேலைக்காக பெண்களை அழைத்து செல்கின்றனர்.
தற்போது இராஜபாளையம் மற்றும் அதன் சுற்றுவட்டாரப் பகுதிகளான செட்டியார்பட்டி, கலங்காபேரி உள்ளிட்ட பகுதிகளில் தொற்று அதிகமாக பரவி வருகிறது. இந்த நிலையில் நூறு நாள் வேலைத் திட்டத்திற்கு அழைத்துச் செல்லப்படும் பெண்களை இரண்டு டாட்டா ஏஸ் வாகனத்தில் அழைத்துச் செல்கின்றனர். இதில் தனிமனித இடைவெளி, முகக் கவசம் அணிதல் என எந்த விதிமுறைகளும் கடைப்பிடிக்கப்படுவதில்லை.
ஒரே வாகனத்தில் 50க்கும் மேற்பட்டோரை ஏற்றிச் செல்கின்றனர். அந்த வாகனம்கூட மெதுவாக செல்வது கிடையாது. மிக வேகமாக செல்வதால் விபத்து ஏற்பட்டு உயிரிழப்புகள் அதிகமாக ஏற்படக்கூடும் என்பது சமூக ஆர்வலர்களின் கருத்து.
இதுபோன்ற செயல்களை தவிர்க்க வேண்டும் என்பதே அப்பகுதியில் உள்ள பொதுமக்களின் கருத்தாக உள்ளது. இதனால் கொரோனா அச்சுறுத்தல் அதிகம் என்பதால் இதுகுறித்து அரசு அதிகாரிகள் உரிய நடவடிக்கை எடுக்க வேண்டும் என்று அப்பகுதி மக்கள் வேண்டுகோளாக விடுத்துள்ளனர்.
மூணாறு நிலச்சரிவு: உயிரிழந்தோர் குடும்பத்துக்கு எம்எல்ஏ...
கோவிட்-19 சிகிச்சைக்கு அதிக கட்டணம் வசூலித்த தனியார் மர...
கொரோனா வந்தா இப்ப என்ன? வாங்க ஒரு டான்ஸ் போடுவோம்!...
அலுவலகம் மூடப்பட்டதால் ஊழியர்களுக்கு கிடா விருந்து வைத்த நகராட்சி ஆணையர் அடுத்த செய்தி
விருதுநகர் ராஜபாளையம் கொரோனா ராஜபாளையம் Virudhunagar rajapalayam corona Rajapalayam 100 நாள் வேலை 100 days workers
Web Title : single auto carries more than 50 workers near rajapalayam